
Ce s-ar fi întâmplat dacă un conservator ar fi împușcat un 
progresist? 


1. Un progresist a împușcat un premier conservator. Cine sunt extremiștii? Cine s-a 
bucurat în România după ce s-a întâmplat în Slovacia? Cu o zi, cu două zile, cu o 
săptămână înainte, în România era înjurat Occidentul, pentru că a lăsat-o mai moale cu 
ajutorul pentru Ucraina. Așa ceva n-ar fi visat nici Hrușciov. 


2. Ursula, n-ai remușcări? Să presupunem că un conservator ar fi tras într-un progresist. 
Vă daţi seama ce ieșea? Neomarxiștii n-au nicio logică, dar compensează prin violență. 
Exagerez? Vreţi să vă demonstrez într-o singură propoziție, din trei cuvinte, că nu-i așa? 
Ecologiștii susțin războaie. 


3. Nu ne rămâne decât să sperăm că progresiștii din România vor câștiga alegerile de la 
toamnă. Vă aduceți aminte ce au făcut după ce le-au pierdut? Piaţa Victoriei n-a fost 
decât încălzirea. 


4. Ca să avem liniște în ţară, eu îl propun premier, din toamnă, pe Vlad Voiculescu. Nici 
nu contează dacă USR va lua 10, maximum 15%. Vlăduţ a fost și ministru al Sănătății și a 
dovedit că se pricepe. El a descoperit fractura logică, anemia spirituală și alergia la 
transplantul pulmonar. Astea sunt de Nobel, dar nu trebuie neglijate nici alte contribuţii 
științifice ale domnului Voiculescu. E vorba despre supradoza de vaccin (de 10 ori mai 
multe fiole decât numărul vaccinaţilor) și externarea pacienților dintr-un spital de 
ortopedie din București chiar în ziua în care au fost operaţi, pentru a se înjgheba acolo un 
centru covid teribil de necesar. Plus expresiile „panaceu universal” și „pacienți 
transplantați.” 


5. Vorbim despre violență? Să ne aducem aminte de vremurile în care parțial eclozaţii 
arpegiau pe tonurile mancurtizării supreme. „Și ce dacă protocoalele între instituţiile de 
forță au fost neconstituționale?” Așa că băgau „cine nu sare ia condamnare” și alte lozinci 
de o beznă compactă. Un trotinetar care se respectă nu e doar îngrămădit. Le are pe 
toate. E și rău, și încăpățânat, și incapabil să-și recunoască greșelile. El nu acceptă că a 
distrus. El promite că va mai distruge. Un om inteligent spune: „mare prost am fost că |- 
am votat, în 2004, pe Băsescu.” Dar ca să declari că ai fost prost trebuie să fii deștept. 


6. Foarte mulți politicieni români au făcut pușcărie fiindcă erau dușmani ai lui Băsescu. Și 
ai elevilor săi, care nu și-au iertat nici tătucul matelot. Văzând ce a creat Băsescu și 


uitându-se spre alte țări ex-comuniste, acei politicieni ar trebui să spună „am scăpat 
ieftin.” 


